Syv+ting+du+bør+vite+om+Mindmeister

toc

Syv ting: MindMeister Moderator: S.Bang

=7 ting du bør vite om MindMeister=

**Hva er MindMeister?**
MindMeister er en enkel og brukervennlig tjeneste på Internett som baserer seg på å bygge opp tankekart. Disse tankekartene kan du enten dele og utvikle sammen med andre, eller bare ha liggende for eget bruk. Versjonen //Basic// er gratis og gir mulighet for 3 tankekart på en gang. Betalingsversjonene //Premium,// //Business, Academic// og //Enterprise// gir ubegrenset antall tankekart. Tjenesten finnes både for iPhone og iPod touch i tillegg til PC.

**Hvem deltar?**

 * Private brukere:** Noen bruker tankekart for å organisere privatlivet. Setter opp oppgaver/gjøremål "for å få ting gjort”.
 * Skoler:** Både lærere og elever/studenter bruker tankekart for innsamling og strukturering av faglig stoff til et tema, planlegge oppgaver og definere mål.
 * Bedrifter:** Bruker tankekart for idémyldring, sette opp (forretnings)planer og visualisere viktige deler/elementer i arbeidsoppgaver.

**Hvordan fungerer MindMeister?**
En bruker lager et tankekart med et tema/emne og inviterer andre brukere til å samarbeide om videreutvikling av tankekartet. Tankekart oppdateres fortløpende hvis flere skriver samtidig slik at endringer popper opp på samarbeidspartnernes skjerm med en gang de er gjort. Slik er det lett å unngå at flere noterer ned de samme punktene. Brukeren kan dra noder rundt på kartet, formatere tekst, sette inn bilder, og legge til URL-er og vedlegg. Brukeren kan legge til aktivitetsinformasjon (prioriteringer, ressurser, datoer) og ikoner til grenene på tankkartet. Det er veldig enkelt for alle som har tilgang til kartet å endre på det andre har skrevet, så derfor bør endringer avtales slik at ikke noen skal føle seg overkjørt. Men det er imidlertid mulig å gå tilbake til tidligere versjoner (versjonskontroll). En kraftig funksjon i MindMeister er muligheten for å importere FreeMind eller MindManager filer.

**Hvorfor er den viktig/mindre viktig?**
Tankekart er en arbeidsmåte som fungerer godt til brainstorm og til å sette opp struktur over et tema som jobbes med. Dette er et fint verktøy til samarbeid om oppgaver, enten det er i skolesammenheng eller til andre formål. Det kan være viktig i skolen fordi tankekart er et godt verktøy for strukturering av stoffet, både for lærere og elever. Skal elevene sette opp punkter, er det læring i å strukturere på en god måte. Tankekartet vil alltid være lett tilgjengelig, og forsvinner ikke før brukerne velger å slette det. Det er også mulig å jobbe alene med å utvikle tankekart. For næringslivet kan den være viktig for å strukturere diverse prosesser og ha kontroll på det som skal skje.

**Fordeler**
Det er veldig lett å sette opp og dele tankekart med andre med denne tjenesten. Man unngår at arbeid gjøres dobbelt på grunn av fortløpende oppdateringer. I tjenesten er det enkelt å sette koblinger mellom ulike punkter for å vise at det er en viss sammenheng mellom dem.

**Ulemper**
Man kan bare jobbe med få kart på en gang i gratisversjonen, men kan lagre kart som pdf eller bildefil når de er ferdige for å frigjøre plass til nye. Og det er jo et spørsmål om noen jobber med mer enn 3 ting på en gang, men skulle man ønske det så er ikke det mulig i gratisversjonen. Tankekartene kan fort bli uoversiktlig på samme måte som når det skrives med penn og papir (men dette er lett å endre på, man trenger ikke starte fra begynnelsen med å tegne opp dersom det er en del feil).

**I hvilken retning utvikler MindMeister seg?**
Ideen om å lage en tjeneste for å i samarbeid bygge opp tankekart på Internett kom tidlig i 2006. Første prototype kom i august 2006, privat betaversjon i februar 2007. Siden den offentlige versjonen ble tilgjengelig i mai 2007 har det vært en kontinuerlig utvikling i forhold til antall brukere. Ca 1,5 år etter betaversjonen var det i underkant av 100 000 brukere. Våren 2009 er det over 400 000 brukere av denne tjenesten. MindMeister brukes noe i skolen, men er en verktøytype som med fordel kunne vært brukt mer.

**Hvordan brukes MindMeister i undervisning og læring?**
Eksempel på mulig bruk i en klassesammenheng: Læreren lager et tankekart med et tema, for eksempel "Andre verdenskrig". Alle elevene lager sin egen brukerkonto på MindMeister. Læreren inviterer alle elevene til å være med å utvikle tankekartet. Mens de skriver vil den enkelte elev fortløpende se det de andre skriver, og da vil ikke 70-80% av elevene sitte med de samme punktene. Hver elev skriver 1-2 punkter de mener er viktig til det bestemte temaet. En vanskelig situasjon her kan for noen være å finne gode punkter etterhvert som flere og flere punkter blir brukt. Neste time de jobber med dette tamaet tar læreren opp tankekartet på storskjerm, og klassen sorterer og grupperer i plenum i hovedpunkter og underpunkter. På denne måten vil stoffet som er aktuelt til oppgaven bli strukturert på en god og oversiktelig måte for både lærer og elev.

Visualisere tenkning Personlig målsetting Problemløsning Generere ideer Forbedre leseforståelse Oppbevare tekster Repetere og studere til eksamen Lære språk Bygge kunnskap i kollektiv praksis